סוזוקי ספסיה

סוזוקי ספסיה (באנגלית: Suzuki Spacia) היא מכונית סופרמיני מסוג "מכונית קיי", 5 דלתות האצ'בק, אשר מיוצרת על ידי חברת סוזוקי מוטור היפנית משנת 2013 ועד היום.

ל-"סוזוקי ספסיה" מרחב פנימי הדומה לדגמי מיניוואן. 2 דלתות הצד האחוריות הן דלתות הזזה.

דגם ה-"סוזוקי ספסיה" החליף את דגם ה-סוזוקי פאלט (Suzuki Palette).

מכוניות הקיי
סוזוקי התמחתה בכל שנותיה בייצור מכוניות זעירות. קבוצת מכוניות אלו מכונה ביפנית קייג'ידושה (שמשמעותו רכב קל) ובאנגלית נהוג לכנות את מכוניות הקבוצה קייקארס. מאפייני מכוניות אלו מוכתבים על ידי תקנות רישוי יפניות הנותנות הקלות באגרות רישוי, מיסוי, תנועה וחנייה ברחבי יפן.

התקנות הוצגו לראשונה ב-1949 לאחר מלחמת העולם השנייה כדי לקדם ייצור מכוניות זולות וברבות השנים הפכו לרלוונטיות בניסיון לטפל בצפיפות הגדולה בערים. התקנות הראשונות הגבילו את אורך המכונית ל-2.8 מטר ומנוע 150 סמ"ק, אך במהרה עודכנה ההגבלה ל-360 סמ"ק. הסוזולייט, הפרונטה ודגמים נוספים היו כולן מכוניות קיי.

עם השנים הועלו הספים השונים והתקנות הנוכחיות מ-1998 מגבילות לנפח של 660 סמ"ק, אורך של 3.39 מטר והספק מרבי של 64 כ"ס. כיום, דגם האלטו ודגמים נוספים של סוזוקי המשווקים בלעדית ביפן עומדים בתקנות אלו.

תמונות

ראו גם
 סוזוקי מוטור
 סוזוקי פאלט
 סוזוקי קפוצ'ינו
 סוזוקי CV1
 סוזוקי סוויפט

קישורים חיצוניים

 
 סוזוקי ספסיה (10:36 דקות), יו-טיוב

מכוניות סופרמיני
דגמי מכוניות שהושקו ב-2013
רכבי סוזוקי
כלי רכב יפניים